Una prestrosa aportación a la filoloxía asturiana
#000002
L’Academia de la Llingua Asturiana ta acabante d’espublizar na coleición «Llibrería Llingüística» la obra del filólogu alemán Helmut Brammerts: «El sistema temporal en asturianoleonés: el habla de Somiedu». Aprovecha l’ALLA pa presentar un nuevu formatu de la so coleición que resulta más modernu y amañosu.
#000003
Nel so llibru Brammerts fai un aporte a la filoloxía asturiana seique más valiosu por ser un trabayu escritu en 1969, espeyando l’estáu de la llingua de va más de mediu sieglu y analizando fondamente los precedente científicos de la dómina. L’autor realiza, nuna primer parte de la investigación, un informe críticu sobre l’usu de los tiempos verbales n’asturianu, a traviés de los estudios dialeutales del momentu. Darréu, adiéntrase y estudia’l sistema temporal de la fala de Somiedu por mor de d’unes grabaciones magnetofóniques que fizo en dellos llugares del conceyu de Somiedu nel añu 1965. A lo cabero’l trabayu, l’autor amiesta la trescripción de dalgunes de les grabaciones, reproducíes facsimilarmente nesta edición, como amuesa de testos dialeutales d’esta zona del occidente d’Asturies. La torna ye de Mónica Sánchez González.
#000005
Nací en 1944, o seya, un añu enantes que los Americanos tiraren la bomba atómica sobre Hiroshima, colo que darréu pescancié a qué clas de mundu llegare.
Medré como un neñu normal, nada facía presaxar qu’un día pudiere algamar a tener un Blog como ésti. Pero, pese a esi gran trunfu, tengo de confesar que la mio verdadera vocación foi siempre la de ser futbolista. Non un futbolista cualquiera, sinón delanteru centru del Sporting. Por ello, el mio gran suañu cumplíu foi xugar un partíu n’El Molinón y poder marcar ellí dos goles. Entovía suaño con ello.
#000006